Тагылдар ийдезин албатыга теҥ берип jат. Кемди де кыйыктабай, кемди де кöдÿрер, ончозына теҥ ийип jат. Тагылдардаҥ  jаҥ быйан келер, jаҥыс болуш келер.   Тагылдар -коручылдар. Олор кöп jеткерлерди туураладып jат  jурттаҥ тагылдар турбаган болзо, албатыга мынаҥ тыҥ кÿч болор эди, jеткерлер болор эди, мынаҥ  тыҥ jылыйтулар болор эди. Jе кем билип турган бу jаткан калыктаҥ, кем оны аайлап турган, ол ло тагылдарды базып-ÿреп, оны jамандап-jеектеп, оныҥ курчуузын  ÿзÿп, бойлорын коруудаҥ чыгарып тургандарын. Бÿгÿн бызылган тагыл эртен jылыйту болуп келер, бÿгÿн ÿзÿлген курчуу эртен кезедÿ болуп келер.